หุ้นวันนี้
เน้นตัวใหญ่
20 ส.ค. 2554

เน้นตัวใหญ่
ตลาดหุ้นวันที่ 10 พ.ค. ดัชนีจะเคลื่อนไหวผันผวน ตามเม็ดเงินต่างชาติ แนะนำซื้อหุ้นกลุ่มใหญ่ที่ราคายังขยับไม่มาก
นายกวี ชูกิจเกษม ผู้ช่วยกรรมการผู้จัดการ บล.กสิกรไทย เปิดเผยว่า ตลาดหุ้นช่วงนี้ยังจะแกว่งผันผวนตามเม็ดเงินของนักลงทุนต่างชาติซึ่งเป็นเรื่องที่คาดการณ์ยากว่าเม็ดเงินจะไหลไปในทิศทางใด แต่โดยรวมตลาดหุ้นไทยยังเคลื่อนไหวไปในทิศทางทางเดียวกับเพื่อนบ้าน เพราะปัจจัยในประเทศยังไม่มีอะไรโดดเด่น
“ระยะสั้นแนะนำให้เก็งกำไรในหุ้นกลุ่มขนาดใหญ่ที่มีปัจจัยพื้นฐานรองรับ โดยเฉพาะตัวที่ราคายังปรับขึ้นไม่มาก เช่น ธนาคารกรุงเทพ (BBL) บริษัท บ้านปู (BANPU) และ บริษัท ปตท.สำรวจและผลิตปิโตรเลียม (PTTEP)” นายกวี กล่าว
ส่วนแนวโน้มระยะกลางยังมั่นใจว่าดัชนียังเป็นขาขึ้น และเม็ดเงินยังคงไหลเข้าเอเชียต่อไป เพราะสหรัฐและประเทศโซนยุโรปยังมีความเสี่ยงเรื่องฐานะทางการเงินและเศรษฐกิจ อีกทั้งยังมีความเสี่ยงที่จะถูกปรับลดอันดับเครดิตอีก
ประเมินกรอบแนวต้านแรกที่ 1,075 จุด และแนวต้านถัดไปที่ 1,094 จุด ขณะที่แนวรับอยู่ที่ 1,048 จุด
ดัชนีหุ้นวันที่ 9 พ.ค. ปิด 1,072.47 จุด เพิ่มขึ้น 21.62 จุด หรือ 2.06% มูลค่าการซื้อขาย 31,792 ล้านบาท โดยนักลงทุนต่างชาติกลับมาซื้อ 1,204 ล้านบาท สถาบันช่วยช้อน 1,916 ล้านบาท ขณะที่บัญชี บล.ขาย 232 ล้านบาท และรายย่อยขาย 2,888 ล้านบาท